'n Rooi Z4 en 'n renaissance-kasteel | teo @ UP
« Afrikaanse lofprysingsmusiek…en die Jonk Live Musiekfees
KORN en Brian "Head" Welch en Save Me From Myself en hoe ons die Bybel distort (alweer) »
'n Rooi Z4 en 'n renaissance-kasteel
Ek het 'n liking in Johan Rossouw gevang toe ek hom die eerste keer hoor praat het by die lentekonferensie laas jaar. Wat hy alles gesê het kan ek nie onthou nie, ek onthou net 'n ervaring van "na hierdie ou moet mens maar luister". Eers het 'n dosent met wie ek nogals baie te doen het my vertel van sy boek 'n Rooi Z4 en 'n renaissance-kasteel, en toe word dit skielik uit die bloute vir my voorgeskryf (vir almal in die M.Div klas, ek is reg, dit was uit die bloute uit nê? of het ek iets gemis?).
Ek kom agter daar is gemengde gevoelens oor die boek, maar persoonlik dink ek Rossouw vat iets op briljante wyse raak. Ek sien toe nou net terwyl ek op soek is na iets anders 'n post wat ek so klompie maade terug geskryf het (ek dink dit mag dalk een van my brighter moments gewees het, maar is oop daarvoor dat ek verkeerd kan wees), wat my weer herinner aan Rossouw, en dat ek nog iets wou skryf daaroor. Of my link met die twee geregverdig is, kan ander maar vir my vertel.
In kort, soos ek verstaan, kom dit daarop neer dat Rossouw skryf oor 'n groep Pretoria Afrikaners (obviously beteken dit nie alle Afrikaners is so nie, maar ek dink hy erken dit self in sy boek), die nuwe generasie Yuppies. Die Young Upcoming Professionals wat met 'n sekere tipe charismatics opgelink het (ek verwys spesifiek na 'n "sekere tipe", want daar is charismatics wat nie noodwendig so is nie… O, en baie van die charismatics waarmee ek dink hulle opgelink het sit in ons eie NG Kerkie), om wat hy noem die "gnossies" te veroorsaak.
Nou, as jy nie bekend is met gnostisisme nie, lees gerus wikipedia se definisie. Ek het hom nog nie gelees nie, maar wat ek onthou uit my jare van swottings is dat daar 'n baie sterk dualisme is, wat sê dat hierdie wêreld sleg is, en eintlik nie saakmaak nie. Wat belangrik is, is die "geestelike wêreld". Wat ek hoor is dat hierdie gnossies van Rossouw hulle godsdiens in 'n geestelike wêreld vind wat niks regtig te doen het met ons dag tot dag bestaan nie, hulle godsdiens lewer dus geen kritiek op hulle materialisme nie, en noodsaak hulle ook nie om betrokke te raak by samelewings issues nie. Nie dat dit sleg is as mense worry oor die armes ens nie, maar dit help as dit ander mense is, en as dit nie regtig aan ons vat nie.
Wel, ons is almal dalk gedeeltelik vasgevang in hierdie wêreld wat Rossouw beskryf. Hy't my gewete aangespreek. Hy't my nogals teruggedwing na die bergpredikasie toe (Matteus 5-7), my laat dink aan Bonhoeffer se radikale interpretasie daarvan in Cost of Discipleship.
Ek vrees Rossouw mag dalk reg wees. Of jy met hom saamstem of nie, ek dink nie dit is leeswerk wat geïgnoreer kan word nie…
Explore posts in the same categories: Boeke, Etiek, Godsdiens, NG Kerk, Politiek, Suid Afrika
This entry was posted on Mei 8, 2008 at 2:57 nm and is filed under Boeke, Etiek, Godsdiens, NG Kerk, Politiek, Suid Afrika. You can subscribe via RSS 2.0 feed to this post's comments.
Sleutelwoordw: filosofie, Johan Rossouw
7 Kommentaar op "'n Rooi Z4 en 'n renaissance-kasteel"
11 Mei, Genesis 12 - God roep vir Abraham « Familiekerk NG Kameeldrif blog Says:
Mei 8, 2008 at 4:47 nm
[…] uit, op die ander in hierdie wêreld in (het onlangs op 'n ander manier daaroor geskryf hier). Laat my nogals dink aan 'n beeld van die kruis wat ek iewers op afgekom het, en toe hierdie […]
Mei 12, 2008 at 4:19 nm
preaching on mission in a context of violence in Zimbabwe and Kameeldrif « my contemplations Says:
Mei 12, 2008 at 6:32 nm
[…] him out of this world, but to be wholly part of this world (see some more thoughts in Afrikaans here). In Genesis, it is the creator God who now become further part of the creation-gone-bad by calling […]
Mei 22, 2008 at 12:44 nm
Sommige blogs herrinner my aan 'n Z4 sonner wiele… en wat staan op blogge binne in 'n renaissance-kasteel wat nie 'n motorhuis het nie…?
Mei 27, 2008 at 1:53 nm
Daai hoofstuk van die blou rokke het ons nogal aan die chuckle gehad. Wat vir my interessant was, was die hele ding dat hy presies dieselfde ding doen: hy plaas mense in boksies. Hy vat net 'n sekere demografie en exploit dit dan vreeslik en vergeet heeltemal daar is ander ook. Ons doen almal dieselfde: "Daai tappit Danville/Secunda/Witbank mense, die Snobs van Wôterklôôf, die Kômminade…" ons is almal lekker skuldig. Ek dink die boksie-ding is ook die rede hoekom hy van die vierkantige Sunnypark hou en nie van die onkonvensionele Menlyn Park nie – hy kan nie Menlyn in 'n boksie vas vat nie…
Hillsongs hype « die ander kant Says:
November 23, 2008 at 1:57 nm
[…] 100 NG Gemeentes, en nog talle van elke kleur en geur om die spektrum te voltooi, 'n stad wat Johan Rossouw mooi beskryf het, waar ons gospel liedjies in Menlyn speel… 'n stad met 150 miljoen […]
katedraal of kommunitie « die ander kant Says:
Februarie 21, 2009 at 4:51 nm
[…] vang in De Villa Boa, dan kry jy op links die katedraal van die gnossies. Die hoofkwartier, soos Johan Rossouw dit beskryf. NG Moreleta. Ek onthou vroeër jare, toe NG Moreletta nog 'n senior pastor gehad […]